ประกาศกระทรวงคมนาคมประกาศกระทรวงคมนาคมเรื่องกำหนดหลักเกณฑ์ วิธีการ และเงื่อนไขการจดทะเบียนรถยนต์รับจ้างสามล้อในท้องที่กรุงเทพมหานครเป็นการเพิ่มเติมพ.ศ. ๒๕๕๘ โดยที่เป็นการสมควรผ่อนผันการรับจดทะเบียนรถยนต์รับจ้างสามล้อให้กับผู้ประกอบอาชีพขับรถยนต์รับจ้างสามล้อในเขตกรุงเทพมหานครเป็นการเพิ่มเติมเพื่อให้ผู้ขับรถรับจ้างมีรถยนต์รับจ้างสามล้อเป็นของตนเองและเพื่อประโยชน์ในการควบคุมและจัดระเบียบรถยนต์สาธารณะให้เป็นไปด้วยความเรียบร้อยและถูกต้องตามกฎหมายสมควรผ่อนผันการงดรับจดทะเบียนให้กับเจ้าของรถยนต์รับจ้างสามล้อที่ได้มาโดยชอบด้วยกฎหมายและผ่านการตรวจสอบจากทางราชการอาศัยอำนาจตามความในข้อ ๒ วรรคสอง แห่งกฎกระทรวง ฉบับที่ ๙ (พ.ศ. ๒๕๓๕)ออกตามความในพระราชบัญญัติรถยนต์ พ.ศ. ๒๕๒๒ กระทรวงคมนาคมออกประกาศกำหนดหลักเกณฑ์วิธีการ และเงื่อนไขการรับจดทะเบียนรถยนต์รับจ้างสามล้อในท้องที่กรุงเทพมหานครเป็นการเพิ่มเติมไว้ดังต่อไปนี้ข้อ ๑ ในประกาศนี้รถยนต์รับจ้างสามล้อ หมายความว่า รถยนต์สามล้อบรรทุกคนโดยสารไม่เกินเจ็ดคนที่ผ่านการตรวจสอบและคัดเลือกจากกรมการขนส่งทางบกเพื่อจดทะเบียนเป็นรถยนต์รับจ้างสามล้อข้อ ๒ ผู้ขอจดทะเบียนรถยนต์รับจ้างสามล้อต้องมีคุณสมบัติดังต่อไปนี้(๑) เป็นบุคคลธรรมดาซึ่งมีภูมิลำเนาอยู่ในเขตกรุงเทพมหานครจังหวัดนครปฐม จังหวัดนนทบุรี จังหวัดปทุมธานี จังหวัดสมุทรสาครหรือจังหวัดสมุทรปราการ(๒) เป็นผู้ได้รับใบอนุญาตขับรถยนต์สามล้อสาธารณะ(๓) ไม่เป็นผู้อยู่ระหว่างถูกยึดหรือเพิกถอนใบอนุญาตขับรถ(๔)ไม่เป็นผู้มีรายชื่อเป็นผู้ถือกรรมสิทธิ์หรือเคยถือกรรมสิทธิ์หรือเป็นผู้ครอบครองหรือเคยเป็นผู้ครอบครองรถยนต์รับจ้างสามล้อมาก่อนภายในระยะเวลา๑๘๐ วัน นับถึงวันยื่นคำขอลงทะเบียนข้อ ๓ ผู้ขอจดทะเบียนรถยนต์รับจ้างสามล้อต้องอยู่ภายใต้เงื่อนไขดังต่อไปนี้(๑) ให้จดทะเบียนได้คนละ ๑ คัน(๒) ห้ามมิให้จำหน่าย จ่าย โอนรถยนต์รับจ้างสามล้อที่จดทะเบียนให้แก่บุคคลอื่นภายใน๒ ปี นับแต่วันจดทะเบียนเว้นแต่การโอนรถให้กับทายาทที่มีคุณสมบัติครบถ้วนตามประกาศนี้ข้อ ๔ ผู้ประสงค์ขอใช้สิทธิจดทะเบียนรถยนต์รับจ้างสามล้อในท้องที่กรุงเทพมหานคร ให้ยื่นคำขอลงทะเบียนขอใช้สิทธิตามวัน เวลาและสถานที่ที่กรมการขนส่งทางบกประกาศกำหนดข้อ ๕ ในกรณีผู้ยื่นคำขอลงทะเบียนขอใช้สิทธิมีคุณสมบัติครบถ้วนไม่เกิน๘๑๔ ราย ให้ประกาศรายชื่อผู้ได้รับสิทธิจดทะเบียนตามจำนวนที่ลงทะเบียนในกรณีผู้ยื่นคำขอลงทะเบียนขอใช้สิทธิมีคุณสมบัติครบถ้วนเกินกว่า ๘๑๔ราย ให้คัดเลือกโดยวิธีการจับสลาก และให้ประกาศรายชื่อผู้ได้รับสิทธิจดทะเบียนจำนวน ๘๑๔ ราย รายชื่อผู้มีสิทธิจดทะเบียนสำรองตามลำดับ จำนวน ๒๐ รายผู้ที่ได้รับสิทธิจะต้องนำรถมาจดทะเบียนให้แล้วเสร็จภายในวันที่๑๗ มกราคม ๒๕๖๐ หากพ้นกำหนดระยะเวลาดังกล่าวห้ามมิให้นายทะเบียนรับจดทะเบียนรถยนต์รับจ้างสามล้อนั้น[๑]ในกรณีผู้ได้รับสิทธิจดทะเบียนไม่สามารถนำรถมาจดทะเบียนได้ภายในเวลาที่กำหนดกรมการขนส่งทางบกจะให้สิทธิจดทะเบียนกับผู้มีสิทธิจดทะเบียนสำรองแทนโดยเรียงตามลำดับรายชื่อผู้มีสิทธิจดทะเบียนสำรองที่ประกาศไว้ผู้ที่ได้รับสิทธิจดทะเบียนสำรองต้องนำรถมาจดทะเบียนให้แล้วเสร็จภายใน ๒ ปี นับจากวันที่ประกาศนี้มีผลใช้บังคับข้อ ๖ รถยนต์สามล้อที่จะนำมาจดทะเบียนเป็นรถยนต์รับจ้างสามล้อต้องมีลักษณะดังต่อไปนี้(๑) เป็นรถยนต์สามล้อใหม่ที่ไม่เคยจดทะเบียนมาก่อน(๒) เป็นรถยนต์นั่งสองตอน แบบใช้เพลาตอนหลังมีทางขึ้นลงสำหรับผู้โดยสารทางด้านซ้ายมือของผู้ขับเพียงทางเดียว(๓) มีขนาดความกว้างไม่เกิน ๑.๕๐ เมตร ความยาวไม่เกิน ๔ เมตรความสูงไม่เกิน ๒ เมตร ความสูงภายในไม่น้อยกว่า ๑.๒๐ เมตร(๔) เป็นรถที่ใช้เครื่องยนต์แบบสี่จังหวะ มีความจุในกระบอกสูบไม่เกิน๖๖๐ ลูกบาศก์เซนติเมตร และใช้ก๊าซธรรมชาติอัดเป็นเชื้อเพลิง (NGV) หรือก๊าซปิโตรเลียมเหลวเป็นเชื้อเพลิง (LPG)ในกรณีขับเคลื่อนด้วยมอเตอร์ไฟฟ้า ต้องมีกำลังไม่น้อยกว่า ๔ กิโลวัตต์ และสามารถขับเคลื่อนรถให้มีความเร็วสูงสุดไม่น้อยกว่า๔๕ กิโลเมตรต่อชั่วโมง(๕) มีสีตัวรถเป็นสีเขียวข้อ ๗ รถยนต์สามล้อที่จะนำมาจดทะเบียนเป็นรถยนต์รับจ้างสามล้อต้องจัดให้มีเครื่องหมาย ดังต่อไปนี้(๑) อักษรโรมัน TAXI อยู่ภายในกรอบขนาดไม่น้อยกว่า๓๐ เซนติเมตร x ๗.๕ เซนติเมตรติดไว้ในแนวนอนบนหลังคารถให้เห็นเครื่องหมายได้จากด้านหน้ามีขนาดความสูงไม่น้อยกว่า ๕ เซนติเมตร เส้นของตัวอักษรหนาไม่น้อยกว่า ๑ เซนติเมตรและให้มีแสงไฟพร้อมด้วยกรอบที่บังคับแสงให้เห็นเครื่องหมายนั้นได้ชัดเจนในเวลากลางคืน(๒) หมายเลขทะเบียนรถและชื่อจังหวัดที่ด้านข้างตัวรถด้านนอกทั้งสองข้างพ่นด้วยสีขาว โดยให้มีลักษณะขนาดของตัวอักษรตามตัวอย่าง ดังต่อไปนี้(ก) หมายเลขทะเบียนรถ(ข) ชื่อจังหวัดข้อ ๘ ผู้ได้รับสิทธิจดทะเบียนรถยนต์รับจ้างสามล้อต้องยื่นคำขอพร้อมเอกสารหลักฐานประกอบการจดทะเบียนและเสียภาษีต่อนายทะเบียนตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติมข้อ ๙[๒] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๐ กรกฎาคม พ.ศ. ๒๕๕๘อาคม เติมพิทยาไพสิฐรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมประกาศกระทรวงคมนาคมเรื่อง กำหนดหลักเกณฑ์ วิธีการและเงื่อนไขการจดทะเบียนรถยนต์รับจ้างสามล้อในท้องที่กรุงเทพมหานครเป็นการเพิ่มเติม(ฉบับที่ ๒) พ.ศ. ๒๕๕๙[๓]ข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปปุณิกา/จัดทำ๑๒ กันยายน๒๕๕๙[๑] ข้อ ๕ วรรคสามแก้ไขเพิ่มเติมโดยประกาศกระทรวงคมนาคม เรื่อง กำหนดหลักเกณฑ์ วิธีการและเงื่อนไขการจดทะเบียนรถยนต์รับจ้างสามล้อในท้องที่กรุงเทพมหานครเป็นการเพิ่มเติม(ฉบับที่ ๒) พ.ศ. ๒๕๕๙[๒] ราชกิจจานุเบกษาเล่ม ๑๓๒/ตอนพิเศษ ๑๖๕ ง/หน้า ๑๐/๑๗ กรกฎาคม ๒๕๕๘[๓] ราชกิจจานุเบกษาเล่ม ๑๓๓/ตอนพิเศษ ๑๙๒ ง/หน้า ๑๗/๓๐ สิงหาคม ๒๕๕๙